stanford-oval/wikipedia huggingface dataset:
Wayne Kramer
Gang War ja Was (Not Was)

Wayne Kramer vapautui vankilasta vuonna 1978 ja palasi maailmaan, jossa punk-liike oli nousussa, mutta hän tunsi itsensä vieraantuneeksi punk-liikkeestä, vaikka se oli monella tapaa MC5-yhtyeen raivokkaan energian henkinen perillinen. Vapauduttuaan vankilasta Kramer yritti raitistua ja saada asiansa järjestykseen. Siinä tilanteessa Gang War -bändin perustaminen rockin pahamaineisimman heroiiniriippuvaisen Johnny Thundersin kanssa ei ehkä ollut kovin hyvä idea: olemassa olevat raa’at liveäänitykset ja demot Gang Warista ovat löytäneet kannattajansa, ja Kramerin laulama versio Jimmy Cliffin kappaleesta ”The Harder They Come” on todella vaikuttava, mutta koko Gang War -projekti kaatui huumeongelmiin ennen kuin yhtye ehti äänittää ainuttakaan studioalbumia.
Kramerilla oli keskeinen rooli musiikkituottaja Don Wasin johtaman Was (Not Was) -yhtyeen debyyttialbumilla vuonna 1981, mutta hän kamppaili edelleen huumeiden kanssa ja joutui lopulta eroamaan yhtyeestä. Kramer vietti loput 1980-luvusta työskennellen puuseppänä ja soittaen vain satunnaisesti.
Sooloura

Wayne muutti vuonna 1994 Los Angelesiin, missä hänen soolouransa alkoi kunnolla vuonna 1995 julkaistulla albumilla The Hard Stuff, joka oli ensimmäinen sarjasta vaikuttavia mutta huomiotta jääneitä hard rock -albumeja, jotka hän äänitti lEpitaph levy-yhtiölle. Hard Stuff albumia seurasi kantaaottava Dangerous Madness (1996), sekä Don Wasin tuottama, kokeellinen Citizen Wayne (1997) -albumi, joka tarjosi omaelämäkerrallisia kappaleita, joissa hän yhdisteli elektronista musiikkia kitararockiin. Sitä seurasi livealbumi LLMF (1998).
Vuonna 1998 hän keikkaili myös kokeellisen Pere Ubu -yhtyeen kitaristina. Wayne teki MusicBlitz-levy-yhtiölle punk-kokoelman Wayne Kramer Presents: Beyond Cyberpunk (2001), jolle hän kokosi eri artistien kappaleita, joita oli tuottanut. Levyllä oli mukana useita punk-legendoja kuten Richard Hell, Ron Asheton, Dee Dee Ramone ja Mudhoney. Hän perusti myös oman levy-yhtiön MuscleTone Recordsin vuonna 2001.
Sen ensimmäinen julkaisu oli Kramerin sooloalbumi Adult World, jolla vieraili ruotsalainen The Hellacopters -yhtye. Vuonna 2004 Wayne levytti Mad For The Racket -nimisen punk-albumin, jolla soitti The Lords Of The New Church -yhtyeen kitaristi Brian James, sekä Guns N’ Roses -yhtyeen basisti Duff McKagan ja Blondien rumpali Clem Burke. Kramer alkoi myös säveltää musiikkia elokuviin, kuten Talladega Nights: The Ballad of Ricky Bobby (2006), ja tv-sarjoihin, kuten Eastbound and Down. Hän toteutti pitkäaikaisen haaveensa jazz-levystä, kun hän julkaisi rokkia ja jazzia yhdistelevän instrumentaalialbumin Lexington (2014). Levyn nimi viittaa vankilaan, jossa Kramer oli 1970-luvulla. Vuonna 2021 Kramer oli kitaristina Alice Cooperin albumilla Detroit Stories ja hieman ennen kuolemaansa hän aloitti uuden MC5-albumin työstämisen.
Yksityiselämä

Vapauduttuaan vankilasta hän meni naimisiin valokuvaaja Marcia Resnickin kanssa. Vuonna 1995 Kramer tapasi musiikkitoimittaja ja juristi Margaret Saadin, jonka kanssa hän alkoi seurustella. Kahdeksan vuotta myöhemmin he menivät naimisiin ja saivat pojan.
Aktivismi

Hän vietti suurimman osan 2000-luvusta tekemällä hyväntekeväisyyttä ja poliittista aktivismia. Wayne Kramer oli poliittiselta vakaumukseltaan vasemmistolainen. Hän ilmaisi tukevansa sosiaalisen oikeudenmukaisuuden liikkeitä ja vastustavansa rasismia sekä Yhdysvaltojen vankilajärjestelmää, jonka hän katsoi vain loukkaavan ihmisoikeuksia. Hän luennoi vankiloiden uudistamisen puolesta, tukemalla ajatusta, että sosiaalisia ongelmia tulisi ratkaista panostamalla koulutukseen, sosiaaliturvaan ja rakentamalla ”osallistuvia yhteisöjä” sen sijaan että turvauduttaisiin koventamaan vankeusrangaistuksia.
Kramer perusti vuonna 2009 Jail Guitar Doors -järjestön, joka toimitti soittimia vankiloihin ja kannusti vankeja käsittelemään ongelmia ei-konfrontatiivisella tavalla. Jail Guitar Doors järjesti myös musiikkiopetusta vangeille osana heidän päihdekuntoutusta.
Vuonna 2015, hän osallistui Bernie Sandersin presidenttikampanjaan, soittaen tämän vaalitilaisuuksissa. Hän kritisoi voimakkaasti presidentti Donald Trumpin ja republikaanien ajamaa politiikkaa, “Trump antaa jokaiselle kusipäälle maailmassa luvan olla kusipää,” Kramer kiteytti.
Wayne Kramer kuoli 2. helmikuuta 2024 haimasyöpään Los Angelesissa
Diskografia > MC5

Kick Out the Jams (1969)
Back in the USA (1970)
High Time (1971)
Diskografia > Was (Not Was)

Was (Not Was) (Island Records, 1981)
Born to Laugh at Tornadoes (Geffen, 1983)
Boo! (Ryko, 2008)
Diskografia > Soololevyt

Death Tongue (1991) Curio
The Hard Stuff (1995) Epitaph Records
Dangerous Madness (1996) Epitaph Records
Citizen Wayne (1997) Epitaph Records
LLAMF (1998) Epitaph Records
Adult World (2002) MuscleTone
Lexington (2014) Industrial Amusement
Aiheesta muualla

Wayne Kramerin virallinen nettisivu
Wayne Kramer vuonna 1974
Wayne Kramer 2018
Wayne Kramer
Peregrinoksen polttoitsemurha

| Peregrinoksen polttoitsemurha> Περὶ τῆς Περεγρίνου τελευτῆς.Alkuperäisteos |
| --- | --- |
Kirjailija:  Lukianos
Kieli:  muinaiskreikka
Genre:  satiiri
Julkaistu:  100-luku
Suomennos
Suomentaja:  Kaarle Hirvonen
Kustantaja:  Littera
Julkaistu:  1983
ISBN:  951-9356-01-0
Löydä lisää kirjojaKirjallisuuden teemasivulta
Peregrinoksen polttoitsemurha (m.kreik. Περὶ τῆς Περεγρίνου τελευτῆς, Peri tēs Peregrinou teleutēs; lat. De morte Peregrini) on Lukianoksen kirjoittama satiiri, joka kertoo kyynikkofilosofi Peregrinos Proteuksen elämästä ja erityisesti tämän Olympian kisoissa vuonna 165 tekemästä polttoitsemurhasta.
Historia

Lukianos käsitteli Peregrinoksen kuolemaa jo vuonna 166 kirjoittamassaan teoksessa Karkurit. Peregrinoksen polttoitsemurha on kirjoitettu vuonna 169 tai 170, eli neljä tai viisi vuotta kuvatun itsemurhan jälkeen. Lukianos kuvaa Peregrinoksen erittäin negatiivisessa valossa ja antaa ymmärtää tämän elämää ja itsemurhaa ohjanneen lähinnä halun saada huomiota ja mainetta.
Lukianos suhtautui vihamielisesti Peregrinokseen ja kyynikoihin yleensäkin, ja siksi hänen kuvaukseensa tulee suhtautua varauksella. Lukianoksen kuvaus Peregrinoksen luonteesta ei vastaa antiikin muiden kirjailijoiden antamaa kuvaa Peregrinoksesta, ja Lukianoksen näkemys tästä herätti vastustusta jo varhain. Myöhemminkin tutkijat ovat olleet erimielisiä teoksen kuvausten historiallisuudesta, ja sitä on ehdotettu muun muassa satiiriksi Markionista.
Teoksesta voidaan kuitenkin todennäköisesti hahmottaa Peregrinoksen elämän pääpiirteet. Herjaavana satiirina, joka pyrkii paljastamaan (uskonnollisen) huijarin, Peregrinoksen polttoitsemurhaa voidaan verrata Lukianoksen teokseen Aleksanteri valeprofeetta. Teoksen viittaukset kristittyihin nähtiin myöhemmin tarpeeksi kiusallisiksi, että teos luettiin katolisen kirkon kiellettyjen kirjojen luetteloon Index Librorum Prohibitorumiin vuonna 1559.
Kirjallisuutta > Suomennokset

Lukianos: Peregrinoksen hengenlähtö. Osittainen suomennos. Teoksessa Lampén, Ernst: Terve, Lukianos!.  Helsinki:  Otava, 1924.
Lukianos: Peregrinoksen polttoitsemurha. Teoksessa Lukianos: Jumalatarten kauneuskilpa ja muita satiireja, s. 94–108.  Suomentanut kreikan kielestä Kaarle Hirvonen. Espoo:  Littera, 1983.  ISBN 951-9356-01-0
Aiheesta muualla

Lucian: The Death of Peregrine (englanniksi)
Lucian: The Death of Peregrinus (Arkistoitu – Internet Archive) (englanniksi)
Lucian: On the Death of Peregrinus Google-kirjat (englanniksi)
Abdelaziz

Abdelaziz on pääosin islaminuskoisissa maissa käytössä oleva henkilönnimi, joka esiintyy sekä etu- että sukunimenä. Suomessa etunimi Abdelaziz on lokakuuhun 2024 mennessä annettu hieman yli sadalle miehelle ja ainakin 16 naiselle.
Tunnettuja Abdelazizeja > Abdelaziz sukunimenä

Feryal Abdelaziz (s. 1999), egyptiläinen karateka, olympiavoittaja ja maailmanmestari
Mohamed Abdelaziz (1947/1948–2016), Saharan demokraattisen arabitasavallan presidentti 1982–2016
Tunnettuja Abdelazizeja > Abdelaziz etunimenä

Abdelaziz (1878–1943), Marokon sulttaani 1894–1908
Abdelaziz Barrada (1989–2024), marokkolainen jalkapalloilija
Abdelaziz Belkhadem (s. 1945), algerialainen poliitikko
Abdelaziz Bouteflika (1937–2021), algerialainen poliitikko
Abdelaziz Djerad (s. 1954), algerialainen valtiotieteilijä ja poliitikko, pääministeri 2019-2021
Abdelaziz Kamara (s. 1984), ranskalais-mauritanialainen jalkapalloilija
Abdelaziz Merzougui (s. 1991), marokkolaissyntyinen espanjalainen estejuoksija
Abdelaziz muualla

Stade Abdelaziz Chtioui, jalkapallostadion La Marsassa, Tunisiassa
Atlanta

| Atlanta |
| --- | --- |

 lippu:  vaakuna

 Koordinaatit: 33°45′18″N, 84°23′24″W 
Valtio:  Yhdysvallat
Osavaltio:  Georgia
Piirikunta:  Fulton, DeKalb
Hallinto:  
 – Pormestari:  Keisha Lance Bottoms
Pinta-ala:  
 – Kokonaispinta-ala:  343,0 km²
 – Josta vettä:  1,8 km² (0,52 %)
Korkeus:  225–320 m
Väkiluku (2016):  472 522
 – Väestötiheys:  1 306 as./km²
 – Metropolialue:  5 789 700
Aikavyöhyke:  UTC–5 (kesäaika UTC–4)
Lempinimi::  Hotlanta, The Big Peach, The ATL, A-Town
 
 www.atlantaga.gov 
Infobox OKVirheellinen NIMI-arvo: 
Atlanta [ætˈlæntə] on Yhdysvaltain Georgian osavaltion pääkaupunki. Kaupungin asukasluku vuonna 2016 oli 472 522. Metropolialueella asuu noin 5,8 miljoonaa ihmistä, eli yli puolet osavaltion väestöstä.
Historia

Atlantan sijaintia määrittivät rautateiden reitit: se on rakennettu Appalakkien eteläkärkeen paikkaan jonka kautta kulki liikenne Atlantin rannikolta länteen. Kaupungista pohjoiseen rakennettiin rata Tennesseen Chattanoogaan. Kaupunki tunnettiin nimellä Terminus (pääteasema) ja Marthasville vuoteen 1847. Nimi "Atlanta" tuli rautateistä: Western and Atlantic Railroad.
Atlanta tuhoutui pahoin Yhdysvaltain sisällissodassa, mutta nousi ennalleen. Tästä syystä kaupungin symboli on feeniks-lintu.
Atlanta oli keskeinen paikka 1960-luvun kansalaisoikeusliikkeessä, se oli Martin Luther King, Jr.:n kotikaupunki.
Atlantassa pidettiin vuoden 1996 kesäolympialaiset.
Maantiede ja kaupunkikuva

Atlanta sijaitsee Blue Ridge -vuorten juurella, Chattahoocheejoen kaakkoispuolella. Kaupunki siajitsee noin 320 metrin korkeudessa ja on siten selvästi korkeammalla kuin suurin osa eteläisistä ja itäisistä kaupungeista.
Atlanta kuuluu Köppenin ilmastoluokituksessa luokkaan Cfa, kostea subtrooppinen ilmasto. Sille on tyypillistä korkeat lämpötilat ja tasaisesti jakautuneet sateet ympäri vuoden. keskimääräinen päivän ylin lämpötila on yli 30 astetta kesäkuusta elokuuhun.
Atlantan keskustan asukastiheys on jonkun verran pienempi kuin monissa suurissa mutta vanhemmissa yhdysvaltalaisissa kaupungeissa, kuten Chicagossa, Bostonissa ja New Yorkissa. Five Points on Atlantan ydinkeskusta, jossa on korkeimmat ja tiheimmin rakennetut rakennukset.
Downtownin pohjoispuolella on Midtown Atlanta, jossa on myös korkeita toimisto- ja hotellirakennuksia. Siellä on myös 1900-luvulla kehittynyt Ansley Parkin asutusalue. Midtownin pohjoispuolella on vielä Buckhead. Downtownin itäpuolella on Atlantan ensimmäinen suunniteltu esikaupunkialue Inman Park ja historiallinen Virginia–Highland. Keskustan eteläpuolen alueeseen kuuluu puolestaan Atlantan kansainvälinen lentoasema, joka on matkustajamäärältään maailman vilkkain. Atlantan länsiosassa ovat muun muassa mustille 1920-luvulle rakennettu Washington Park.
Talous ja liikenne

Atlanta on Yhdysvaltain kaakkoisosien taloudellinen keskus, ja siellä on monien kansainvälisten suuryritysten päämaja. Atlantalaisiin yrityksiin kuuluvat The Coca-Cola Company, CNN, UPS, Georgia-Pacific, The Home Depot ja Delta Air Lines.
Atlantan talouteen vaikuttuvat merkittävästi myös liittovaltion virastot, liikenne, matkailu, ja konferenssiala. Atlantan metropolialueella on Washingtonin jälkeen toiseksi eniten liittovaltion virastoja, muun muassa Centers for Disease Control and Preventionin päämaja. Atlanta on Yhdysvaltain suurimpia konferenssikaupunkeja.
Atlanta on merkittävä liikenteen solmukohta. Kaupungin lentokenttä on matkustajamäärältään maailman suurin.
Atlantan julkinen liikenne perustuu MARTA:an.
Atlantan kansainvälinen lentoasema.
Väestö

Atlantassa oli heinäkuussa 2016 Yhdysvaltain väestönlaskentaviraston arvion mukaan 472 522 asukasta. Atlantan metropolialueella elää kaikkiaan 5 789 700 ihmistä. Se on Yhdysvaltain yhdeksänneksi suurin metropolialue ja yksi nopeimmin kasvavista. Sen väkiluku kasvoi neljänneksi eniten vuoden 2015 aikana.
Atlantan väkiluku on ollut taas kasvussa 1990-luvulta lähtien. Vuoden 1970 väestönlaskennessa kaupungissa asui 496 973 asukasta, mutta seuraavien 20 vuoden aikana väkiluku laski yli 100 000 asukkaalla. Vuoden 1990 väestönlaskennassa asukkaita oli alle 400 000, mutta sen jälkeen asukasluku on ollut jälleen kasvussa.
Atlantan väestöstä vuonna 2010 noin 54 prosenttia oli tummaihoisia. Valkoisia oli 38,4 prosenttia. Metropolialueella tilanne on kuitenkin toinen, sillä valkoisten osuus siellä oli vuonna 2000 peräti 66,3 prosenttia. Vaikka musta- ja valkoihoiset ovat muuttaneet enenevässä määrin samoilla asutusalueilla, vain Chicagossa valkoisten ja mustien väliset asuinalueet ovat enemmän erillään toisistaan. Latinalaisamerikkalaisia kaupungin asukkaista oli 5,2 prosenttia ja aasialaisia 3,1 prosenttia.
| 0 | 1 | 2 |
| --- | --- | --- |
Atlantan väkiluvun kehitys
| Vuosi | Kaupunki  | Metropolialue |
| 1850 | 2 572 |  |
| 1860 | 9 554 |  |
| 1870 | 21 789 |  |
| 1880 | 37 409 |  |
| 1890 | 65 533 |  |
| 1900 | 89 872 | 419 375 |
| 1910 | 154 839 | 522 442 |
| 1920 | 200 616 | 622 283 |
| 1930 | 270 366 | 715 391 |
| 1940 | 302 288 | 820 579 |
| 1950 | 331 314 | 997 666 |
| 1960 | 487 455 | 1 312 474 |
| 1970 | 496 973 | 1 763 626 |
| 1980 | 425 022 | 2 233 324 |
| 1990 | 394 017 | 2 959 950 |
| 2000 | 416 474 | 4 112 198 |
| 2010 | 456 002 | 5 910 295 |
Kulttuuri

Atlantassa on monipuolinen kulttuuritarjonta, museoista, esittävään taiteeseen. Atlanta Ballet on Yhdysvaltain vanhin tanssiryhmä. Vuonna 1945 perustettu Atlantan sinfoniaorkesteri soittaa yli 200 konserttia vuosittain. Se on levyttänyt toistasataa albumia ja saanut 23 Grammy-palkintoa.
Atlantan oikeustalo on tullut tunnetuksi koirapatsaastaan ja Matlock-televisiosarjasta. Atlanta oli yhtenä tapahtumapaikkana myös Tuulen viemää -elokuvassa.
Atlantasta on noussut 2010-luvulla lukuisia hiphop-artisteja maailman huipulle.
Urheilu

Atlantan merkittävimmät urheilujoukkueet ovat amerikkalaisen jalkapallon Atlanta Falcons, jalkapallon Atlanta United FC, koripallon Atlanta Hawks ja baseballin Atlanta Braves. Atlantassa oli myös jääkiekon NHL-liigassa joukkue Atlanta Thrashers, mutta se muutti Kanadan Winnipegiin vuonna 2011.
Truist Parkin baseball-stadion.
Mercedes-Benz Stadium.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin virallinen sivusto (englanniksi)
http://www.atlanta.net/ (englanniksi)
Matkaopas aiheesta Atlanta Wikivoyagessa (englanniksi)
Atlantan keskustaa.
Uutiskanava CNN:n päämajan sisätilat.
Rose

Wikisanakirjassa on tähän liittyvä sananselitys: .
Rose voi tarkoittaa seuraavia:
Rose, naisen etunimi
Rose, kunta Calabrian alueella Italiassa
The Rose, Mark Rydellin ohjaama elokuva vuodelta 1979
Rose, Jeff Smithin ja Charles Vessin Luupäät-sarjakuva
Rose, henkilöhahmo brittiläisessä komediasarjassa Pokka pitää.
Rosé, roseeviini
Rose (1222), alus
Rose (1300), alus
Rose (1419), alus
Rose (1512), kaljuuna
Rose (1657), 6-tykkinen alus
HMS Rose (1670), 4-tykkinen polttolaiva
HMS Rose (1672), 6-tykkinen doggi
HMS Rose (1674), 28-tykkinen viidennen luokan alus
HMS Rose (1684), 16-tykkinen kuudennen luokan alus
HMS Rose (1709), 20-tykkinen kuudennen luokan alus
HMS Rose (1712), 20-tykkinen kuudennen luokan alus
HMS Rose (1740), 24-tykkinen kuudennen luokan alus
HMS Rose (1757), 24-tykkinen kuudennen luokan alus
HMS Rose (1783), 28-tykkinen kuudennen luokan alus
HMS Rose (1805 sluuppi), 18-tykkinen sluuppi
HMS Rose (1805 kutteri), kutteri
HMS Rose (1821), 18-tykkinen sluuppi
HMS Rose (1856), Albacore-luokan tykkivene
HMS Rose (1857), tutkimusalus
HMS Rose (1880), rannikkovartioston alus
KNM Rose (K102), Flower-luokan korvetti
Kuvitteelliset henkilöt

Rose on seuraavien kuvitteellisten henkilöiden nimi:
Rose, henkilöhahmo brittiläisessä komediasarjassa Pokka pitää
Rose, Huntsgirl, Disneyn animaatiosarjassa Jake Long – amerikkalainen lohikäärme
Rose DeWitt Bukater, henkilöhahmo James Cameronin elokuvassa Titanic
Amy Rose, hahmo Segan Sonic the Hedgehog -sarjassa
Emily Rose, Scott Derricksonin elokuvassa Emily Rosen riivaaja
Lola Rose, Jacqueline Wilsonin samannimisen nuortenkirjan päähenkilö.
Jorge Lorenzo

| Jorge Lorenzo |
| --- | --- |
 Jorge Lorenzo vuonna 2019.
Henkilötiedot
Syntynyt: 4. toukokuuta 1987 
Kansalaisuus:   Espanja
Uratiedot
Aktiivisena:  2002–2019
Pyörän numero:  99
Nykyinen talli:  Yamaha (testikuljettaja)
Entiset tallit:  Movistar Yamaha MotoGP (2008–2016) Ducati Team (2017–2018) Repsol Honda (2019)
Tilastot
MotoGP
Kilpailuja:  203
Maailmanmestaruuksia:  3 (2010, 2012, 2015)
Voittoja:  47
Palkintosijoja:  114
Paalupaikkoja:  43
Nopeimpia kierroksia:  30
Ensimmäinen kilpailu:  Qatar 2008
Ensimmäinen voitto:  Portugal 2008
250-kuutioiset
Kilpailuja:  48
Maailmanmestaruuksia:  2 (2006, 2007)
Voittoja:  17
Palkintosijoja:  29
Paalupaikkoja:  23
Nopeimpia kierroksia:  4
Ensimmäinen kilpailu:  Espanja 2005
Ensimmäinen voitto:  Espanja 2006
Aiheesta muualla
www.jorgelorenzo.com
Jorge Lorenzo Guerrero (s. 4. toukokuuta 1987 Palma de Mallorca) on entinen espanjalainen ratamoottoripyöräilijä ja MotoGP-luokan kolminkertainen maailmanmestari vuosilta 2010, 2012 ja 2015. Lisäksi hän on 250-kuutioisten kaksinkertainen maailmanmestari.
Lorenzo ajoi kaudella 2019 MotoGP-luokassa Hondan tehdastallissa.
Ennen MotoGP-luokkaa

Lorenzo debytoi 14-vuotiaana ratamoottoripyöräilyn MM-sarjassa vuonna 2002, kaikkien aikojen nuorimpana kuljettajana. Hän otti samassa luokassa uransa avausvoiton Brasiliassa. Kaudella 2004 hän voitti kolme kilpailua ja sijoittui loppupisteissä neljänneksi. 125-kuutioisissa hän ajoi vain Derbillä, mutta siirtyi kaudella 2005 Aprilialle ja 250-kuutioisiin.
Ensimmäisellä kaudellaan 250-kuutioisissa Lorenzo ajoi tasaisesti 10 parhaan joukkoon jokaisessa kilpailussa neljä keskeytystä pois lukien. Hän oli kuudesti palkintokorokkeella, joista neljä kakkossijoja, mutta voittoja ei tullut.
Kauden 2006 Lorenzo aloitti hyvin. Hän voitti kauden kaksi ensimmäistä kilpailua ja ajoi kolmessa ensimmäisessä kilpailussa paalupaikalle. Kauden kolmannessa kilpailussa Turkissa hän kuitenkin kaatui kilpailun alussa, mikä sai aikaan sen että italialainen Andrea Dovizioso nousi MM-sarjan johtoon. Kiinan neljännen sijan ja Ranskan keskeytyksen jälkeen Lorenzo alkoi dominoida sarjaa. Hän ajoi yhdeksässä peräkkäisessä kilpailussa palkintokorokkeelle, joista sijoituksista peräti kuusi oli voittoja ja nousikin kuin nousi takaisin MM-sarjan johtoon kauden loppupuolella. Aika-ajoissa Lorenzo oli vieläkin ylivoimaisempi. Paalupaikkoja hän ajoi peräti 10. Huolimatta kaikesta ylivoimaisuudestaan, niin vain kaksi osakilpailua voittanut Dovizioso taisteli Lorenzon kanssa mestaruudesta aina viimeiseen kilpailuun asti, jossa neljäs sija kuitenkin sinetöi espanjalaisen mestaruuden.
Lorenzo voitti 250cc-luokan mestaruuden myös kaudella 2007, voittaen kauden aikana yhdeksän osakilpailua.
MotoGP-ura > Ducati (2017–2018)

Lorenzo siirtyi Ducatille kaudeksi 2017, kun huhtikuussa 2016 hänen ilmoitettiin tehneen kaksivuotisen sopimuksen. Lorenzo ajoi Ducatilla avauskaudellaan kokonaispisteissä seitsemänneksi, saavuttaen kolme palkintokorokesijaa. Hän ajoi ensimmäisen kerran palkintokorokkeelle Espanjan kilpailussa oltuaan kolmas. Sittemmin ajoi seuraavan kerran palkintokorokkeelle kauden lopulla ensin Aragonissa kolmanneksi ja Malesiassa toiseksi.
Kauden 2018 Lorenzo aloitti heikosti keskeyttäen heti avauskilpailussa Qatarissa, eikä hän seuraavassa kahdessa kilpailussa yltänyt kuin sijoille 15 ja 11. Lorenzo keskeytti vielä Espanjan kilpailun, kunnes Ranskassa hän sijoittui kuudenneksi. Lorenzo voitti tämän jälkeen kaksi kilpailua peräkkäin Italian ja Katalonian kilpailut, joista jälkimmäisessä hän ajoi myös paalupaikalle. Hän saavutti vielä yhden voiton Itävallassa ja sitä ennen yhden kakkossijan Tšekissä. Lorenzon kausi kuitenkin päättyi pian loukkaannuttuaan ulosajossa Aragonissa, jonka myötä hän joutui jättämään neljä kilpailua väliin. Lorenzo ajoi vielä päätöskilpailun Valenciassa, jossa hän sijoittui 12:sta. Lorenzo sijoittui loppupisteissä yhdeksänneksi keräten 134 pistettä.
MotoGP-ura > Repsol Honda ja uran päättäminen (2019)

6. kesäkuuta 2018 Repsol Honda ilmoitti tehneensä kaksivuotisen sopimuksen Lorenzon kanssa, joka korvasi uransa päättäneen Dani Pedrosan.
Lorenzon kausi alkoi vaisusti sijoittuen seitsemän ensimmäisen kilpailun aikana parhaimmillaan sijalle 11, keskeyttäen kahdesti. Kahdeksannessa kilpailussa Assenissa Lorenzo kärsi ensimmäisissä harjoituksissa sattuneen ulosajon myötä jälleen loukkaantumisen, joka piti hänet sivussa neljän kilpailun verran. Lorenzo palasi takaisin Silverstonessa, mutta kertoi omien sanojensa mukaan ajavan kivun alaisena. Loppukauden tulokset olivat vielä heikompia sijoittuen neljä kilpailua peräkkäin pisteiden ulkopuolelle. Lopulta marraskuussa Malesian kilpailun aikana Lorenzo ilmoitti päättävänsä uransa kyseiseen kauteen. Hän ajoi päätöskilpailussa Valenciassa kolmanneksitoista. Lorenzo keräsi kauden aikana vain 38 pistettä, jolla hän sijoittui loppupisteissä 19:nneksi.
MotoGP-ura > Testikuljettajana (2020)

Tammikuussa 2020 Yamaha ilmoitti tehneensä sopimuksen Lorenzon kanssa testikuljettajan paikasta. Lorenzo olisi vastuussa Yamahan Euroopan testiryhmästä.
Tilastot

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |

| Kausi | Luokka | Pyörä | Kilpailut | Voitot | Palkintosijat | Paalupaikat | Nopeimmat kierrokset | Pisteet | Sijoitus |
| 2002 | 125cc | Derbi RS 125 | 14 | 0 | 0 | 0 | 0 | 21 | 21. |
| 2003 | 125cc | Derbi RS 125 | 16 | 1 | 2 | 1 | 1 | 79 | 12. |
| 2004 | 125cc | Derbi RSA 125 | 16 | 3 | 7 | 2 | 2 | 179 | 4. |
| 2005 | 250cc | Honda RS250RW | 15 | 0 | 6 | 4 | 0 | 167 | 5. |
| 2006 | 250cc | Aprilia RSW 250 | 16 | 8 | 11 | 10 | 1 | 289 | 1. |
| 2007 | 250cc | Aprilia RSW 250 | 17 | 9 | 12 | 9 | 3 | 312 | 1. |
| 2008 | MotoGP | Yamaha YZR-M1 | 17 | 1 | 6 | 4 | 1 | 190 | 4. |
| 2009 | MotoGP | Yamaha YZR-M1 | 17 | 4 | 12 | 5 | 4 | 261 | 2. |
| 2010 | MotoGP | Yamaha YZR-M1 | 18 | 9 | 16 | 7 | 4 | 383 | 1. |
| 2011 | MotoGP | Yamaha YZR-M1 | 15 | 3 | 10 | 2 | 2 | 260 | 2. |
| 2012 | MotoGP | Yamaha YZR-M1 | 18 | 6 | 16 | 7 | 5 | 350 | 1. |
| 2013 | MotoGP | Yamaha | 17 | 8 | 14 | 4 | 2 | 330 | 2. |
| Yhteensä | Yhteensä | Yhteensä | 196 | 52 | 112 | 55 | 25 | 2821 |  |
Lorenzo ajoi kaudella 2010 paalulta voittoon Silverstonessa.
Lorenzo Portugalin Estorilissa 2011.
Lorenzo Qatarin testeissä 2017.
Halla (etunimi)

Halla on Pohjoismaissa käytetty naisen etunimi. Digi- ja väestötietoviraston mukaan Suomessa on heinäkuuhun 2021 mennessä tilastoitu noin 220–230 Halla-nimistä naista.
Hallalla ei ole nimipäivää almanakassa.
Tunnettuja Halloja

Halla Margrét Árnadóttir (s. 1964), islantilainen laulaja
Halla Signý Kristjánsdóttir (s. 1964), islantilainen poliitikko
Halla Tómasdóttir (s. 1968), Islannin presidentti 2024–
Aiheesta muualla

Etunimien taivutus: Halla (Kotimaisten kielten keskuksen verkkojulkaisu)